Instrucțiunea 6

privind elementele Structura Zilnică a Contului și rapoartele furnizate de BRM către MC

*anexă la Regulamentul de compensare, decontare și gestionare a riscului al Bursei Române de Mărfuri în calitate de Contraparte pe piețele de energie electrică*

1. **Structura Zilnică a Contului**
2. **Soldul contului =** Totalul Garanțiilor constituite de către MC

* Garanțiile sunt constituite de către MC (SGB, cont escrow sau fonduri bănești furnizate prin ordin de plată sau retrase de către BRM din Contul de Disponibil prin Direct Debit);
* Soldul Contului este valoare pozitivă (minim 0);
* Soldul contului evidențiază analitic fondurile bănești în numerar.Limita de Risc.

1. **Limita de Risc** = Totalul Marjelor necesare a fi constituite de către MC

* Totalul marjelor:

Marja Inițială cumulată + Marja de Variație cumulată + Marja de Livrare Fizică cumulate;

* Marja Inițială cumulată poate avea valoare negativă (-) sau 0;
* Marja de Livrare Fizică cumulată poate avea valoare negativă (-) sau 0 sau pozitivă (+); în cazul în care există Marje de Variație pe Contract pozitive acestea vor fi ajustate la maxim nivel de compensare conform Regulamentului, în vederea calculării Marjei de Variație cumulate.

1. **Apelul în Marjă** = situația de necesar de garanții suplimentare, respectiv (i)+(ii) < 0.

Valoarea Apelului în Marjă este (i)+(ii).

1. **Limita de tranzacționare** = situația de excedent de Garanții, respective (i)+(ii) > 0.

Valoarea limitei de tranzacționare este de (i) + (ii).

1. **Disponibilul numerar** = fondurile din Soldul Contului depuse în numerar și neblocate în garanții pentru Marje. Există doar în cazul în care (1) +(2) >0.

* Disponibilul în numerar este o parte din Soldul Contului cu o valoare cuprinsă în 0 și maximum valoarea Soldului Contului;
* Disponibilul în numerar reprezintă suma ce poate fi retrasă efectiv de către un MC în acord cu Instrucțiunea privind Stabilirea Programului Zilnic și cu respectarea Instrucțiunii privind Determinarea Valorilor Marjei de Livrare Fizică;
* Disponibilul în numerar reprezintă o suma de bani la dispoziția MC nefiind afectată de Pozițiile deschise sau ordinele din Piață;
* Disponibilul în numerar se evidențiază în situațiile zilnice remise MC;
* Disponbilul în numerar poate fi solicitat oricând de către MC, idar eliberararea către sistemul bancar (plata acestuia) se face doar cu condiția menținerii încadrării în Limita de Risc la finalul Zilei.

1. **Taxe și comisioane**

Taxele și comisioanele sunt doar calculate la nivelul Contului. Nu se iau în calcul la stabilirea nivelului de Garanții, a Limitei de Tranzacționare sau a Apelului în Marjă.

1. **Rapoarte furnizate de BRM către MC**

Listă rapoarte:

* 1. **Raport de tranzacționare**
* Cuprinde lista de Tranzacții executate în cadrul Zilei curente.
  1. **Raport privind ordinele**
* Cuprinde lista de ordine introduse in Piață în cadrul Zilei curente;
* Evidențiază ordinele de tranzacționare de durată cu valabilitate și pentru Ziua următoare.
  1. **Situația zilnică a Contului**
* Este disponibil de la data deschiderii de Poziții pe un Contract și până la finalul Perioadei de Livrare;
* Evidențiază ordinele de durata la finalul Zilei și marjele inițiale reținute;
* Cuprinde situația sintetică a Contului privind Garanțiile, Marjele și Limita de Tranzacționare/Apelul în Marja
* Evidențiază depunerile/retragerile de numerar și alte garanții
  + 1. **Raport pentru Contractele aflate înainte de perioada de Livrare**

1. Privind Pozițiile și Marja Inițială pe Contract

* Cuprinde Pozițiile brute și nete pe fiecare Contract în parte;
* Cuprinde valorile Marjei Inițiale per Poziție netă /Contract;
* Cuprinde totalul Marjelor inițiale: Marja Inițială cumulată.

1. Privind marcarea la Piață și Marja de Variație

* Cuprinde calculațiile din marcarea la Piață pe fiecare Tranzacție în parte (marcare pe baza brută) prin compararea prețului Tranzacției cu Prețul Zilnic de Decontare;
* Cuprinde Prețul Zilnic de Decontare;
* Cuprinde calculația privind Marja de Variație/Contract inclusiv evidențierea Marjei de Variație pozitivă pe Contract ce nu se încadrează pentru compensare;
* Cuprinde calculația privind totalul Marjelor de Variație, respectiv Marja de Variație Cumulată pe Cont.
  + 1. **Raport privind Contractele aflate în Perioada de Livrare**

Este disponibil de la data intrării în Perioada de Livrare a unui Contract până la finalizarea Perioadei de Livrare a acestuia.

* + - 1. **Raport privind situația garanțiilor reținute și eliberate**
* Cuprinde marjele reținute pentru Perioda de Livrare;
* Cuprinde calculatii privind eliberarea garanțiilor în Perioada de Livrare.
  + - 1. **Raport privind plățile și încasările aferente livrării pentru un MC conform Tranzacțiilor**
* Evidențiază situația plăților datorate zilnic pentru Activul Suport operate cu o Zi înainte pentru fiecare zi a Perioadei de Livrare
* Evidențiază situația încasărilor zilnice pentru fiecare zi a Perioadei de Livrare, la finalul respectivei Zile
* Prezintă un sumar al plăților și încasărilor contabilizate până la Ziua în curs și a livrărilor și plăților rămase de executat din Perioada de Livrare
* Prezintă o calculație zilnică netă (netting financiar) pentru compensările de fluxuri de sume (în cazul Pozițiilor de sens opus intrate în Perioada de Livrare) aferente fiecărei zile de livrare prin raportarea la Tranzacții și prețurile din Tranzacțiile aferente.

*Notă*: *Rapoartele tehnice detaliate sunt furnizate de sistemul IT al BRM!*